OSP โบรกอัพกำไรปี 66-67 พ่วงเป้าใหม่ 32.00 บ. จับตากำไร Q1 โตเด่นเกิน 1 เท่าตัว
OSP โบรกอัพกำไรปี 66-67 พ่วงเป้าใหม่ 32.00 บาท จับตากำไร Q1/66 โตเด่นเกิน 1 เท่าตัว เทียบไตรมาสก่อนหน้า จาก GPM ฟื้นตัวและปันผลสูง คาดกำไรปี 66 แตะ 2.45 พันล้าน ปี 67 ทะลุ 3.1 พันล้าน
OSP โบรกอัพกำไรปี 66-67 พ่วงเป้าใหม่ 32.00 บาท จับตากำไร Q1/66 โตเด่นเกิน 1 เท่าตัว เทียบไตรมาสก่อนหน้า จาก GPM ฟื้นตัวและปันผลสูง
25 เม.ย. 2566

บล.ดาโอ ระบุในบทวิเคราะห์วันนี้ (25 เม.ย.66) ว่า บริษัท โอสถสภา จำกัด (มหาชน) หรือ OSP ปรับคำแนะนำขึ้นเป็น “ซื้อ” และปรับราคาเป้าหมายขึ้นเป็น 32.00 บาท อิง PER 39.0 เท่า ใกล้เคียงค่าเฉลี่ยตั้งแต่เข้าเทรดในตลาด โดยประเมินกำไรสุทธิไตรมาส 1/2566 ที่ 739 ล้านบาท (ลดลง 1% เทียบช่วงเดียวกันของปีก่อน และโต 120% เทียบไตรมาสก่อนหน้า
สำหรับกำไรลดลงเทียบช่วงเดียวกันของปีก่อน จาก 1.) รายได้รวมปรับตัวลดลง 12% เทียบช่วงเดียวกันของปีก่อน จากรายได้ domestic beverage (ลดลง 20% เทียบช่วงเดียวกันของปีก่อน) แต่มีรายได้ต่างประเทศที่ขยายตัวโต 9% เทียบช่วงเดียวกันของปีก่อน ช่วยชดเชย, 2.) GPM ขยายตัว เทียบช่วงเดียวกันของปีก่อน จาก efficiency ที่ปรับตัวดีขึ้น, 3.) SG&amp;A expenses ปรับตัวเพิ่มขึ้นจาก FX loss ที่ 100 ล้านบาท และ 4.) รับรู้ dividend income จาก Unicharm ที่ 300 ล้านบาท (โดยในปี 2565 รับรู้ในไตรมาส 2/2565 ที่ 28 ล้านบาท)
ด้านกำไรขยายตัว เทียบไตรมาสก่อนหน้า จากรายได้ที่ขยายตัวและ GPM ที่ปรับตัวเพิ่มขึ้น จาก volume การผลิตที่ขยายตัวปรับประมาณการกำไรสุทธิปี 2566-2567 ขึ้น 7% และ 4% ตามลำดับ จากการปรับ GPM เพิ่มขึ้น เพื่อสะท้อนการฟื้นตัวของ GPM ที่เร็วกว่าคาด และdividend income จาก Unicharm เพิ่มขึ้น ประเมินกำไรสุทธิปี 2566 ที่ 2,457 ล้านบาท โต 27% เทียบช่วงเดียวกันของปีก่อน และปี 2567 อยู่ที่  3,116 ล้านบาท โต 27% เทียบช่วงเดียวกันของปีก่อน ตามลำดับ
โดยราคาหุ้น underperform SET -10% ใน 1 เดือนที่ผ่านมา ปัจจุบัน OSP เทรดอยู่ที่ PER 34.2x และยังมี upside จาก M&amp;A ซึ่งจะได้ข้อสรุปในปีนี้ ชอบ OSP จาก market share ที่เริ่มทรงตัวและคาดปรับตัวเพิ่มขึ้นอย่างค่อยเป็นค่อยไปตั้งแต่ไตรมาส 2/2566 อีกทั้ง GPM ก็ฟื้นตัวอย่างมีนัยสำคัญ จาก efficiency และ volume ที่ดีขึ้น คาดเห็นการฟื้นตัวของ GPM ต่อเนื่องในทุกไตรมาสของปี